СССР ФА-ның Волга-Башҡортостан нефть экспедицияһында ҡатнашыусылары , Башҡортостан нефть комбинаты ( ҡара : “ Башнефть ” ) , “ Азнефтеразведка ” тресы , “ Грознефтепроект ” ғилми-проект институты һ.б. хеҙмәткәрҙәре нефть ҡатламдарының урынлашыу законлыҡтарын өйрәнә һәм яңы нефть ятҡылыҡтарын эҙләү , юғары көкөртлө нефтте сығарыу һәм эшкәртеү технологияларын камиллаштырыу менән шөғөлләнә .